ተቛሪጹ ዝጸንሐ መራኸቢታት ተጀሚሩ። ብሰንኪ እቲ ወጥሪ ኣብ ክልተ ሃገራት ተፋላልዮም ዝጸንሑ ስድራ-ቤታት ብቴሌፎን ተራኺቦም። ንብዓት ፍቕሪ ፈሲሱ- ውሒዙ። ነጋድያን ሰላም ዝጸዓነት ፈላሚት ነፋሪት መንገዲ ኣየር ኢትዮጵያ ድሕሪ 20 ዓመታት ንኣስመራ በሪራ። ኣብ ዶባት ተተኺሉ ዝነበረ ነታጒ ተኣልዩ፡ ዶባት ተኸፊቱ፡ ህዝቢ ብታሕጓስ ተሓቛቚፉ ብናፍቖት ነቢዑ፤ ሰማያት ዶባት ሰላም ተበሲሩ፡ ንገድ ነጋዳይ ኮይኑ ኣቑሑት ኤርትራ ኣብ ከተማታት ትግራይ ፍርያት ኢትዮጵያ ኣብ ዕዳጋታት ኣስመራ ኣዕለቕሊቑ። ሰናይት ብርሃነ ካብ ሰንዓፈ፡ ነቲ ናይ ተስፋ ኣዋርሕ "ሕዱር ቁስሊ ዝፈወሰ ተናፋቒ እዋን" ክትብል ትገልጾ'ሞ፡ እቲ ተኸፊቱ ዝተዓጽወ፡ ጀሚሩ ዝተቛረጸ ምንቅስቓስ ንግድ ኣብ ሓጺር ግዜ ክምለስን ፍቕሪ ቐደም ክሕደስን ትምነ። ምንጪ ስእሊ, Rim Nasir ልኡኽ መንግስቲ ኤርትራ ኣዲስ ኣበባ ኣትዩ ሓድሽ መገዲ ህወሓት፡ ናበይ የብል?
